**Zadnji, četrti rok za oddajo vlog na razpis za infrastrukturo namenjeno dnevnim oblikam varstva in začasnim namestitvam za starejše**

Strokovna komisija je 23.10.2020 izvedla tretje javno odpiranje vlog v okviru Javnega razpisa za sofinanciranje vlaganj v infrastrukturo namenjeno izvajanju dnevnih oblik varstva in začasnih namestitev za starejše, s katerim bo Ministrstvo za delo, družino, socialne zadeve in enake možnosti zagotovilo vsaj 30 novih enot za izvajanje dnevnih oblik varstva in začasnih namestitev za starejše. Upravičeni prijavitelji so javni domovi za starejše občane in posebni socialno varstveni zavodi.

Po izdaji sklepov v okviru 1. in 2. roka, je trenutno dodeljenih 9.013.996,08 €, na voljo je še 12.507.493,92 evrov od tega v kohezijski regiji vzhodna Slovenija 7.475.551,26 € in v kohezijski regiji zahodna Slovenija 5.031.942,66 €.

Na tretji rok je skupno prispelo 9 vlog, od tega je bila ena vloga nepravočasna. Trenutno je torej v postopku preverjanja izpolnjevanja razpisnih pogojev 8 prijavljenih projektov in sicer 4 projekti za območje KRVS in 4 projekti za območje KRZS. Višina zaprošenih sredstev na območju KRVS je 4.020.391,76 € in na območju KRZS 3.462.000,48 €, kar znaša skupno zaprošenih sredstev na tretjem roku **7.482.392,24 €.**

**Predvidoma bo za 4. rok na voljo še minimalno 5 milijonov €, rok za prijavo se izteče 16.11.2020.**